The Fiji Times » Vakarawarawataki na veibiu\nVakarawarawataki na veibiu\n10 July, 2017, 10:21 am\nUpdate: 10:21AM NA bula vakawati sa dua na ka e vakaibalebale ka vakatubu bula vei ira e vuqa sara na turaga kei na marama, ni raici vata kei na dredre kei na takiveiyaga ni bula e na nodra tu taudua.\nE yacovi na talei ni bula oqori e na nodrau veitokani na veiwatini, na vakacegui ni nodrau dui gagadre vakayago, na nodrau vakaivotavota vata ena buli ni gone kei na itavi ni veisusu, ka vakakina nodrau veinuitaki vakairau ena qaravi ni vuvale kei na veiqaravi raraba.\nIa, na veisere se veibiu e dua na ka eda sa kila kece ni kauta mai e dua na draki dredre ki na bula ni dua na turaga se marama.\nDina beka ni a douvaki na kena sagai me yaco, ia e sega ni vakarautaki rawa na levu ni mavoa kei na mosi e dau salamuria mai.\nE ka isau levu na veibiu, ka ni sega ni tara wale ga na ka vakailavo, ia e mavoa kina na yalo kei na vakasama, e tawasei rua kina na vuvale vakabibi ko ira na gone ka lai bikai ira tu vakabalavu na kena revurevu.\nAu a sa cavuta oti yani e na tolu na macawa kiliu na yavu e so ka dau yaco kina na veibiu. Au nanuma me�u goleva nikua e dua ka vakabauti ni sa vakatubura sara ga ki lagi na levu ni veibiu e yaco e na veiyabaki.\nOqori na kena sa vakarawarawataki na Lawa ni Matanitu me baleta na veibiu.\nE dua na iwase levu ni matanitu e vuravura era sa taurivaka tiko na tiki ni lawa e vakatokai na �no-fault divorce.�\nNa tiki ni lawa oqo, sa sega ni yavu ni veibiu na nona cala e dua me vaka na kena ivakarau e liu, ia sa rawa vua na tagane se na yalewa me kerea ga ki na mataveilewai me sa sereka nodrau ivau ni vakawati ni sa sega ni yalona me vauci ena ivau oya.\nKo Viti sa muria tiko e na gauna oqo na Lawa ni Vuvale (Family Law) ni Ositerelia me vaka eda sa tekivu taurivaka e na yabaki 2003 se 2004. Na Lawa ni Veibiu ena ruku ni Lawa ni Vuvale eda taurivaka tiko oqo e yavutaki ena �no-fault divorce.�\nE na ruku ni lawa ni �no-fault divorce,� e sega ni qai itavi tale nei Turaganilewa me vaqaqa vakamatailalai se ko cei a cala me qai vakatauca kina nona lewa me sa yaco na veibiu.\nE na raica ga o Turaganilewa ni dua vei rau e sa gadreva me sere ka yavutaki oqori ni sa yacova na tinikarua na vula se dua na yabaki na dede ni nodrau dui tutu na veiwatini.\nSa tau ga ekeya na lewa ni rau sa sere.\nKena ibalebale, kevaka e dua vei rau na veiwatini sa lomana me biuti watina, sa na rawa ni vakavunene ga e na dua na ka lailai ka tokitoki ki na dua tale na vale.\nOti ga e vula tinikarua, sa kauta nona gagadre vua na loya, ka biuta vakaivola na loya, dua na kena lavelave vei wati la oya, ka kauta ki na mataveilewai na nona ile kei na nona sa via sere.\nE na raica ga ko Turaganilewa na matata ni veika sa biuta yani na loya, ka sa tau tale ga e keya na lewa me rau sa veisere na veiwatini.\nSa vaka tu ga oya na kena rawarawa kei na kena totolo.\nNa kena e liu e dau muria na sala balavu ka dau taura e tolu ki na lima na yabaki na kena dede na kena lako tu na veilewai.\nE vakavuqa ni sa dau lai waicala na cudru kei na kaukauwa ni veibeitaki ni dua na tai, sa lai tini e na veiyaloni ka lai yaco kina me rau veilesuvi tale na veiwatini.\nE na ruku tale ga ni �no-fault divorce,� ni sa kau ki na mataveilewai na kisi na gagadre ni nona sa via veisere e dua, sa na raica ko turaganilewa me na vakadredretaki se sogoti vei watina me tarova na gagadre nei koya sa via veisere.\nE sega beka ni dua na sasaga vou nei turaganilewa, ia sa koto sara ga e na matanivola ni tiki ni lawa oya ka sa nona itavi ga me vakamuria vakavinaka.\nNa tiki ni lawa oqo e vakabibitaki ga kina na dodonu se galala ni tamata yadua mo kua ni vakararawataki tiko e na dua na ka ko sega ni duavata kina , na kena vakarawarawataki kei na kena isau lailai ki na mataveilewai.\nMe yacova mai na gauna oqo, na veilewai ni veibiu sa ka ni kena sainitaki na pepa e so ka muria mai na tau ni lewa me sa yaco na veibiu.\nSa guilecavi vakadua na veiyalayalati ni vakawati ka rau vauci rau kina na tagane kei na yalewa, ia sa mai tamusuki nodrau ivau ena matanivola ni lawa ka ra tuva vosa kina na loya ka ra saumi e na ilavo levu.\nNa �no-fault divorce� a tekivu taurivaki mai Rusia ena 1918, ka kautani kina na kaukauwa ni veiyalayalati ni vakawati mai na liga ni Lotu ka sa tokitaki na lewa ki na matanitu.\nEra sa mani muria talega e levu na matanitu mai Europe.\nA tetevi Amerika e na 1950-1960, ia na Yasana levu ko Niu Oka sa qai mai vakadonuya tu me tiki ni nona Lawa e na Okotova ni yabaki oqo 2010.\nMe yacova mai oqo, sa taurivaki e loma ni Veiyasana (State) taucoko e Amerika na tiki ni lawa oqo.\nE Ositerelia a tekivu taurivaki e na 1975 ka taurivaka o Niu Siladi e na 1980 vakacaca. E na 2002 sa vakacurumi yani ki Viti ka taurivaki sara e na yabaki rua ka tarava.\nE so na vakadidike era kaya ni kena taurivaki na lawa ni veibiu na �no-fault divorce,� e musuka sobu e rua na ka.\nMatai, e musuka sobu na levu ni marama se yalewa vakawati era kunati ira.\nKena ikarua, e musuka sobu na nodra vakamavoataki se vorati na marama e loma ni nodra vale ni vakawati (domestic violence).\nKena ibalebale e yaga vakalevu na tiki ni lawa oqo vei ira na marama, aya ni gauna ga era kila kina ni ra sotava na dredre e loma ni nodra vale, era sa sasagataka sara nodra veibiu.\nBaleta ke ra vosota tiko, sa na lai vakalevutaka wale na iwiliwili vakaivola ni marama era vakararawataki tiko.\nKo ira na lewe ni veisoqosoqo ka dau tutaka na veika baleti ira na tagane se turaga, era kaya ni tiki ni lawa oqo, e vakatabakidua me baleti ira ga na marama, ka ra sa sega ni rogoci kina na turaga.\nIa e so tale na isoqosoqo ka ra tutaka na veika baleti ira na marama era vakaraitaka ni tiki ni lawa oqo era lai vakaloloma kina e lewe levu na marama, ka ni gauna era veibiu kina sa muri ira sara tale ga na bula dredre ka tarava mai na bula vakaloloma kei na dravudravua. Ia e na yaga meda raica mada e so na ivakatautauvata vakafika ni levu ni vakawati ka ra tini e na veibiu.\nE dau tauri tu ga vakalevu ko Amerika me ivakatautauvata, ia au nanuma me�u biuta ki matada na ivakatautauvata ni levu ni vakawati kei na veibiu e Ositerelia, ka ni bau volekati Viti toka ka da sa tekivu muria talega kena lawa ni veibiu.\nEna yabaki 1973 e tiko e na 16,226 na veiwatini era a veibiu e Ositerelia.\nEna 1974, e a 110,000 na levu ni vakawati ka 17,744 na levu ni veibiu.\nNi oti ga e tini na yabaki, aya ena yabaki 1985, e 115,493 na vakawati ka 39,830 na levu ni veibiu.\nE na 1995, e 109,386 na vakawati ka 49,666 na levu ni veibiu, ena yabaki 1996 era lewe 106,100 era vakawati ka 52,500 era veibiu. Ia e na yabaki 2001, e 103,000 na levu ni vakawati ka 55,000 na levu ni veibiu.\nKo ni na raica e rua na ka ena fika au solia tiko yani oqo ecake, aya na kena sa lutu sobu mai na iwiliwili ni vakawati ka tubu cake na iwiliwili ni veibiu.\nIa ni laurai na pasede ni veibiu se vesere e yaco e na veiyabaki, ko Ositerelia e sa volekati Amerika yani e na levu ni veibiu, ka koto e na 40 vakacaca na pasede era veibiu e veiyabaki.\nKena ibalebale sa voleka tiko ni veimama ni vakawati era tini ena veibiu.\nSa kena itukutukuni kina ni sa lewe lailai mai era vakamau ka levu cake era veibiu.\nNa iwase levu duadua ni kisi ni veilewai ni veibiu e na veimatanitu oqo era kauta cake na marama ka tiko sara e ra na kena era kauta na turaga.\nIa sa tubu cake tale tiko ga mai na kena era kauta vata na veiwatini.\nE na vuku ni kena sa vakadredretaki vei ira na watidra na nodra saqata na lawa ni veibiu, era sa vakarawarawataka kina me kakua ni vakavuna e levu na dredre vei iratou na gone ka me rau lomavinaka tale ga e na kena wasei na nodrau veiyau taukeni me vaka na vale, na ilavo, na veitiki ni qele kei na veiyaya lelevu e so.\nE laurai talega, ni kevaka e soli na digidigi ni mate kei na veibiu, e kunei ni lewe levu na tagane e rawarawa cake me ra digitaka me ra mate ka dredre me ra veibiu.\nIa na kena veibasai e kune vei ira na marama, ni ra digitaka vakelevu cake na veibiu mai na mate.\nE kunei talega ni ko ira era sa veibiu oti, e ka rawarawa sara me ra lai veibiu tale e na ikarua ni nodra vakawati.\nEda nanuma ni ra na lai dei cake ena ikarua ni ra sa vuli mai na kena imatai, ia e kunei ni sega ni vakakina.\nE dua na tikina e veivakamarautaki toka ni vaka e sa qai balavu cake na ivakatautauvata ni gauna erau vauci vata tiko kina e dua na veiwatini ni bera ni rau qai veibiu.\nE na 1980 vakacaca e dau tiko ga ena 10 na yabaki se lailai sobu na dede ni nodrau vauci tiko e lewe rua, ia e na yabaki 2007, e kunei ni sa bau yacova toka yani na 20 na yabaki na dede ni nodrau vauci vata tiko e lewe rua.\nIa e ka ni rarawa ga, ni lewe levu e se lai tini ga e na veibiu ke mani lekaleka se dede vakalailai nodra vauci vata tiko.\nEna veiyatini (10) na lewenivanua e Ositerelia, e na tiko e na tolu vei ira oqori era sa veibiu oti.\nE na veiya dua na udolu na lewenivanua, e na tolu na drau era veibiu; ena veiya dua na drau na udolu na lewenivanua, ena tolu na udolu na veibiu.\nNa yabaki ni veibiu vei ira na turaga e kunei vakalevu ni ko ira era tiko e na maliwa ni yabaki 40-50, ia ko ira na marama e na maliwa ni 35 ki na 45.\nDina ni veibiu e rawa ni tekivu mai na imatai ni vica na yabaki ka yacova ni oti e vicasagavulu na yabaki, na fika oqo e cake, e laurai ni ra veibiu vakalevu duadua kina na tagane kei na yalewa.\nE na kena sa vakarawarawataki na lawa ni veibiu e na ruku ni �no-fault divorce� sa vakakina oqo na ivakatautauvata ni levu ni pasede ni veibiu e na vica na matanitu lelevu ena itekivu ni senitiuri oqo.\nKo Ositerelia e 49 na pasede, Niu Siladi e 42, Canada e 43, Peritania e 66, Amerika e 65, Sweden e 52, Rusia e 72 ka 10 ga na pasede ko Jamani.\nKo Peritania, Amerika kei Sweden e sivia tiko na veimama ni vakawati era sa veibiu.\nIa ko koya e toro cake duadua sai Rusia, na matanitu ka a tekivutaka mai na lawa ni �no-fault divorce.�\nNi qai raica vata kei Jamani ni tini ga na pasede. A cava na vuna? Baleta o Jamani e sega ni taurivaka tiko na lawa oqo.


Home > Migrant Communities Library Guide > Fijian branches\nNa Veivale ni Wilivola Taukeni Raraba e Weligitoni\nE 12 taucoko na levu ni vale ni wilivola taukeni raraba e Weligitoni ko rawa ni vakayagataka. E na so na gauna era dau vakatokai me ra tabana ni vale ni wilivola. E rawa ni ko vakayagataka na nomu i vola palasitika ni lewe ni vale ni wilivola e na veivale ni wilivola taucoko oqori, ia e so era sega ni tiko kina na i vola me baleta na veiulutaga taucoko sara. Era tu na kena vakailesilesi me ra vukei iko e na vaqarai ni ka ko vinakata.\nOqo na vale ni wilivola e kedra i tini na vale ni wilivola taucoko, ka tiko e na loma ni koro levu ko Weligitoni e na 65 Victoria Street, e na yasa ni Civic Square. E levu taudua na i vola era tu kina. Era kele volekata sara na basi taucoko era cici e na loma donu ni koro (vakayagataka na i kelekele ni basi e na Willis Street), se na i kelekele ni motoka e rukuna (mai na gaunisala na Harris Street). Na veigauna e dau dola kina:\nMoniti ki na Vakaraubuka: veimama ni 9:30 na kaloko e na mataka ki na veimama ni 8:30 e na bogi ; Vakarauwai: veimama ni 9 na kaloko e na mataka ki na 5 e na yakavi; Siga Tabu: 1 ki na 4 na kaloko e na yakavi.\n(e so tale na i vakamacala)\nNa Vale ni Wilivola e Newtown\nEra tu kina e levu sara na i vola, niusiveva, kei na i vola tukutuku e vakagauna tu na kedra tabaki ka tabaki e na so tale na mataqali vosa. E tiko e na 13 Constable Street, Newtown. Na i kelekele ni basi e voleka duadua kina e tiko e na Newtown Shops, ka rawa na kele me 20 na miniti ka sega ni saumi e na i kelekele ni motoka. Na veigauna e dau dola kina:\nMoniti ki na Lotulevu: 10 na kaloko e na mataka ki na 6 ono e na yakavi; Vakaraubuka : 10 na kaloko e na mataka ki na 8 e na bogi; Vakarauwai: 10 na kaloko e na mataka ki na veimama ni 12 e na siga levu.\nEra tu e na so na veivale ni wilivola na i vola era tabaki e na mataqali vosa tale e so. E wili kina na:\nVale ni Wilivola e Johnsonville\nVanua e tiko kina: 5 Broderick Road, Johnsonville. E voleka kina e levu na vanua me kele wale kina na motoka. Na veigauna e dau dola kina:\nMoniti ki na Lotulevu: 10 na kaloko e na mataka ki na veimama ni 5 e na yakavi; Vakaraubuka: 10 na kaloko e na mataka ki na 8 e na bogi; Vakarauwai: 10 na kaloko e na mataka ki na 4 e na yakavi.\nVale ni Wilivola e Karori\nVanua e tiko kina: 247 Karori Road, Karori.\nE dau dola e na Moniti ki na Vukelulu, kei na Vakaraubuka mai na veimama ni 9 na kaloko e na mataka ki na 6 e na yakavi; Lotulevu: veimama ni 9 na kaloko e na mataka ki na 8 e na bogi; Vakarauwai: veimama ni 9 na kaloko e na mataka ki na 4 e na yakav.\nVale ni Wilivola na Ruth Gotlieb (Kilbirnie)\nVanua e tiko kina: 101 Kilbirnie Crescent, Kilbirnie. E voleka kina e levu na vanua me kele wale kina na motoka. Na veigauna e dau dola kina:\nMoniti ki na Vukelulu kei na Vakaraubuka: 10 na kaloko e na mataka ki na 6 e na yakavi; Lotulevu: 10 na kaloko e na mataka ki na 8 e na bogi; Vakarauwai: 10 na kaloko e na mataka ki na 4 e na yakavi.\nVale ni Wilivola e Miramar\nE tiko na vale ni wilivola e na 68 Miramar Ave, na gaunisala levu me curu ki Miramar ka tiko veibasai kei na sitoa ni positovesi, na NZ Post Shop. E voleka kina e levu na vanua me kele wale kina na motoka.\nE dau dola e na Moniti mai na 10 na kaloko e na mataka ki na 8 e na bogi; Tusiti ki na Vakaraubuka: 10 na kaloko e na mataka ki na 6 e na yakavi; Vakarauwai: 10 na kaloko e na mataka ki na veimama ni 12 e na siga levu.\nEra sogo taucoko na vale ni wilivola e na siga ni olodei raraba.\nE so tale na i vakamacala me baleta na veivale ni wilivola taukeni raraba e Weligitoni


“Na Vosa e Vosataki Taudonu” — Watchtower LAIBRI ENA INTERNET\nkm 11/00 t. 1\n“Na Vosa e Vosataki Taudonu”\nVakayagataki Vinaka ni Taro\nKoronivuli ni Vuli Vunau\nSala Mo Maqosa Cake Kina ena Veivosaki\nLaulau na Vunau ni Lekaleka Qai Rawarawa\n1 E ka beka ni bolebole na nomu wasea vei ira na tani na itukutuku ni bula? E dodonu beka mo tukuna e dua na ka e kilakilai dredre mo vakadrukai ira kina na vakarogoci iko tiko? Ni talai iratou nona tisaipeli o Jisu, e kaya vei iratou: “Ia ni dou sa lako tiko, mo dou vunau, ka kaya, Sa voleka mai na matanitu vakalomalagi.” (Maciu 10:7) E sega ni dredre na itukutuku oya qai rawarawa na kena tukuni. E vaka tale ga kina edaidai.\n2 So na gauna ena gadrevi ga e vica na vosa me tekivu kina na veivosaki. Ni sotava na matanivanua ni Iciopea o Filipi, e tarogi koya: “O sa kila na ka ko sa wilika, se segai?” (Caka. 8:30) E yaga dina na veivosaki oya ena vuku ni “vosa e vosataki taudonu”!—Vkai. 25:11, NW.\n3 O rawa ni vakayagataka na iwalewale vata oya ena nomu cakacaka vakaitalatala. Ena sala cava? Ena nomu dauveiraiyaki mo raica na veika era tu tikivi iko, qai digitaka na vosa veiganiti mo tauca. E rawa tale ga ni o taro, qai rogoca na kena isau.\n4 So ga na Taro Rawarawa: Me tekivutaki na veivosaki, e rawa ni o taroga oqo:\n◼ “Oni dau cavuta na Masu ni Turaga (se, Tama i Keimami) ena nomuni lotu?” (Maciu 6:9, 10) Tukuna e dua na qaqana, qai kaya: “Era taroga e so, ‘O cei na yaca ni Kalou e tukuna o Jisu me vakarokorokotaki?’ So tale era taroga, ‘Na Matanitu cava e kaya o Jisu meda masuta?’ Oni lomavakacegu ena isaunitaro e dau tukuni vei kemuni?”\n◼ “Oni bau liaca tu se: ‘Cava sara mada na inaki ni bula?’” Vakamacalataka ni bibi eke na noda kila na Kalou.—Dauv. 12:13; Joni 17:3.\n◼ “Oni bau kila tu ni na oti vakadua na mate?” Wilika na Aisea 25:8 kei na Vakatakila 21:4 me vakadeitaka na nomu isaunitaro.\n◼ “E tiko beka e dua na iwali rawarawa ni tiko yavavala ena vuravura?” Tukuna ni Kalou e vakavulici keda meda ‘lomana na kai noda.’—Maciu 22:39.\n◼ “Ena rusa beka na noda vuravura ena dua na siga?” Vakamacalataka na vosa ni yalayala ena iVolatabu ni na tu ga na vuravura me tawamudu.—Same 104:5.\n5 Me rawarawa, tukuna vakadodonu, qai tukuna tale ga vakayalovinaka na itukutuku vinaka. Ena vakalougatataka o Jiova na nomu sasaga ke o wasea e dua mada ga “na vosa” ni ka dina vei ira na tani.


Vakaitaukei jeti Charter vuka Virginia Beach, VA na waqavuka rede kabani voleka\nVakaitaukei jeti Charter vuka Virginia Beach, Norfolk, Alexandria, VA waqavuka\nBisinisi vakaitaukei jeti vuka tu Virginia Beach Virginia dro ni veiqaravi e rawa ni rawata o ki na nomu icavacava vata kei na dua na vuka ni leisurely na lomaocaoca lailai. Vakayagataka na veiqaravi oqo e vakatarai iko mo vakanamata ena tu vakawawa na soqoni se e rawa ni kauta mai na nomu timi ni vata kei iko ka sa dua na timi ni kena tuvalaki ena sala ki na nomu iloku ena sau dakoba vakaitaukei jeti Charter Flight Virginia Beach na ilesilesi, Norfolk, Chesapeake, Richmond, Newport News, Hampton, Portsmouth, Qiria na veiqaravi ni Suffolk Virginia waqavuka waqavuka rede kabani volekati au 866-777-6236 me totolo na malanivosa ena isau ni koya ni lala tu na yavana.\nVakayagataka na lailai na waqavuka vakaitaukei ni rede ena Virginia Beach VA e rawa ni kena ibalebale vakaitaukei o gadreva mo liutaka na veitalanoa taqomaki vinaka ena maliwa lala. Vakailesilesi kei na kenadau e namaki ira vata kei na veika a sotava ena nodra qaravi na tamata ena dua na vanua taqomaki ena gauna ni vuka vata kei keda. O na rawata na yalodei ni tiko taqomaki na nomu veitaratara ni bisinisi. Na noda rawa ni vuka e dua na sala ki na dua na ilakolako balavu e na plus. IVola vakaitaukei duadua na lawa ni vuka na yavana lala me baleta na ilakolako lesu ki na nodra na yavu ni vale.\nEna kena vakayagataki na iotioti na miniti lala na yavaqu waqavuka e sotava volekati au Virginia Beach Virginia e dua na sala cecere me baleta na pailate me saumi kina na lesu mai na vuka ki vale. Oqo talega e vakavuna e dua na madigi vei ira na tamata me marautaka e dua na tu taudua ena dua na vakalutuka titobu. Kevaka e sega ni dua na leqa e rawa ni o biuta yacamu kei na nomu icavacava ena e dua na lisi ni wawa me baleta na lesu mai ki vale na vuka mai na dua na sala e na idabedabe na vakaitaukei. Oqo e rawa ni kena ibalebale na vuka vata kei na dua na vanua vuni tu kei se marautaka na tubu ni waqavuka ni veivoli kei na so tale na lewe ni ilakolako me kila na ka vuni oqo.\nNa dakoba ni vuka e dua na tu vakatikitiki e kena ibalebale na levu ni rumu ni yavaqu, idabedabe dakoba ka dau e dua na veilewai ni idabedabe. Ena dua na gauna ni sa vakanamata kina na itaukei ni waqavuka vakabisinisi ena idabedabe tale lailai na rumu sai koya oqo e dua na dakoba ka o ganiti keda. Na ivakatagedegede ni lomaocaoca ni vakayagataka oqo me qarava na kena ibalebale mo rawa ni marautaka lekaleka na gauna ni waqavuka kei na lailai kevaka e yaco e dua na jeke ena lawa.\nVakayagataka e dua na tu vakatikitiki me baleta na bisinisi se vakayagataka na yavana lala vuka lesu mai disikaudi ruarua vakaibalebale vinaka. E sega ni voli rawa ena dua na gauna ni dredre kei na kena totolo na dua na vanua ni maroroi na bisinisi ena sala ki na dua na soqoni ni. Vakayagataka na vuka ni yavaqu lala me ra marautaka na tu ni vuka ni jeti vakaitaukei Virginia Beach Virginia vuka veiqaravi e dua na sala uasivi sara na vuka ena e dua na draki ni lomaocaoca lailai.\nNa lisi ni rara ni raraba kei na dua na vanua vuni na waqavuka ni jeti ni veilakoyaki ni koya tu e maliwa lala ena vuka Virginia Beach, VA dau kilai talega me Gloucester, Koto ni Waiti, James City, Mathews, Surry, kei na yasayasa ni New York http://www.airnav.com/airport/42va/\nVirginia Beach, Norfolk, Chesapeake, Portsmouth, Fort Monroe, Hampton, Suffolk, Newport News, Veivueti, Carrollton, Moyock, Poquoson, Yorktown, Knotts na yanuyanu, Vakabateri Park, Capeville, Ceva kei Mills, Smithfield, Seaford, Currituck, Maple, Koto ni Waiti, Cape Charles, Lackey, Shawboro, Fort Eustis, Windsor, Cheriton, Barco, Corolla, Seaview, Townsend, Coinjock, Corapeake, Camden, Achilles, Gauna ni Gloucester, Severn, Maryus, Qoli civa, Gauna vou, Hayes, Susan, Wale tu ga, Marsh vulavula, Bena, Wicomico, Sunbury, Ikelekele ni waqa Haywood, Eastville, O Elizabeth City, Zuni, Surry, Aydlett, Carrsville, Veisusu, Onemo, Bohannon, Elberon, Belvidere, Diggs, Ivor, Marionville, Hobbsville, Williamsburg, Matamata, Tabana ni poplar, Keda, Mathews, Machipongo, Shiloh, Ware domona, Roduco, Vula, Jamestown, Schley, Zanoni, Birdsnest, Lightfoot, Grandy, Gatesville, Hudgins, Gloucester, Franklin, Vualiku kei, Nassawadox, Dendron, Bellamy, Na waqa, Hallieford, Gwynn, Franktown, Winfall, Wakefield, Grimstead, Wardtown, Jamesville, Wharf ni Willis, Dutton, Jarvisburg, Eure, Tyner, Sedley, Cobbs Creek, Durants domona, Hertford, Exmore, Deltaville, Hartfield, Hardyville, Harrellsville, Courtland, Na gauna ni Powells, Veikau takosova na gaunisala, Belle Haven, Claremont, Ena vulaitubutubu ni veikau, Yadra, Norge, Norge, Como, Cofield, Waverly, Toano, Quinby, Christchurch, Wharf ni Davis, Harbinger, Newsoms, Toba ni tikina, Deni, Kitty Hawk, Painter, Shacklefords, Delana locust, Craddockville, Pungoteague, Vatu vulavula, Saluda, Hacksneck, Barhamsville, Edenton, Keller, Colerain, Lanexa, Wachapreague, Irvington, Harborton, Capron, Ahoskie, Murfreesboro, Melfa, Weems, Powellsville, Boykins, Ruthville, Urbanna, Locustville, Severn, Mattaponi, Sussex, O Charles City, Laba ni veidelana ni tevoro, Na gauna ni West, Mollusk, Ia na marau na gauna, Yale, Kilmarnock, Pendleton, Disputanta, Ia na marau na delana, Onley, Onancock, Vakacokotaka kina na idusivakalou, Mascot, Na rai ni Lotu, Branchville, Lancaster, Drewryville, Tasley, Milwaukee, Potecasi, Raica ni wai, Accomac, Columbia, Conway, Bulabula, Plymouth ni Lalai, Lotu ni Wicomico, Aulander, Margarettsville, Woodland, Greenbush, Jamaica, Manteo, George ni ravouvou, Roper, Carson, Creswell, Iliuliu ni nags, Tangier, Kent vou, Hopewell, Creek veivatu, Reedville, Parksley, Nuttsville, Morattico, Laneview, Burgess, Windsor, Fort Lee, Tui kei na ranadi itaba vale e cake, Quinton, Petersburg, Jarratt, Nelsonia, Rakorako na tauni, Stevensville, William ni tui, Heathsville, Ophelia, Lomanibai ni vutuniyau, Toba ni Manns, Kelford, Wanchese, Bloxom, Edwardsville, Valenivolavola ni kauveilatai, Chester, Sharps, Roxobel, Seaboard, Vanua cecere Colonial, Farnham, Plymouth, Mears, Mappsville, Walkerton, Na koro, Woodville ni Lewiston, Hallwood, Sandston, Na delana Pleasant, Bruington, Jackson, Saxis, Assawoman, Dunnsville, Millers Jenerali, Olo ni oki, Na wavu Jenkins, Temperanceville, Sanford, Richmond, Atlantic, Highland Springs, Withams, Mechanicsville, Tillery, Manquin, Wallops na yanuyanu, Hamilton, Yalododonu Stephens Church, Tappahannock, Jamesville, Sikoteladi domona, Aylett, Williamston, Studley, Univesiti ni Richmon, Chincoteague na yanuyanu, Siti ni oki, Everetts, Hassell, Hobgood, Hanover, Newtown, Glen Allen, Totolo, Robersonville, Parmele, Ashland, Peceli, Tarboro, Conetoe, Doswell\nKa vinaka duadua me da cakava ena Nightlife cake, Vale ni kana kei na otela railesuva wavokita noqu vanua ni veiqaravi


WILIKA ENA VOSA Afrikaans Albanian American Sign Language Amharic Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Ewe Finnish French Georgian German German Sign Language Greek Hausa Hiligaynon Hungarian Iban Indonesian Italian Japanese Kinyarwanda Korean Lithuanian Malagasy Malay Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swedish Thai Turkish Ukrainian Vietnamese vakaViti\nE levu na iVakadinadina i Jiova e Brazil era gumatua tiko ni vunautaka na itukutuku vinaka ena vanua ribayawa. Tekivu na cakacaka lavotaki qori ena imatai ni Seviteba, 2018 me yacova na ika31 ni Tiseba, 2019. Ena gauna qo era sa vunau tiko e sivia na le 80,000 na dautukutuku, e tauyavutaki tale ga e sivia na le 16,000 na vuli iVolatabu.\nE ikalima ni vanua levu duadua e vuravura o Brazil. E tukuni ni rauta e 28 na milioni na lewenivanua era tiko ena vanua ribayawa. Era le 22 na milioni era tiko tale ga e tauni kei na veikoro. Na cakacaka vakavunau qori e tarai rawa kina e sivia e 1,600 na yalava. Eso na dautukutuku era gole me sivia e 2,000 na kilomita mera vunau kina vei ira na lewenivanua.\nE gole e dua na dautukutuku vua e dua na turaga e caka kofi tiko. E kauti dautukutuku sara e nona vale, kacivi watina qai kaya vua: “Daru rogoci koya mada!” E via wasea vei kedaru na itukutuku ena iVolatabu.”\nRau taroga sara na veiwatini eso na taro, me vaka na kedra ituvaki na mate, vuna e vakatara kina na Kalou na veika rarawa, na soli ikatini, iwali ni leqa vakavuvale, kei na levu tale. Levu ni nona kurabuitaka o tagane na isau vakaivolatabu ni taro qori, e kaya vei dautukutuku ni kerea tiko vua na Kalou ena mataka ni siga ya me saumi nona taro kece qori. Ena yakavi tiko ga ya, ratou gole vakavuvale ena soqoni, ratou tomana tale ga nodratou vuli iVolatabu.\nEna dua tale na yalava, era cakacaka vakavunau na dautukutuku ni tau bi tu na uca, era mani vakaruru e valenibula. Era sotava sara e dua na veitinani, ra qai tarogi rau se taro cava rau via taroga vua na Kalou. E kaya o luvena yalewa ni marautaka me raici nona bu tale. Era mani wasea sara na dautukutuku na tikinivolatabu ni veivakaturi, ra vakaraitaka tale ga na vidio e kena ulutaga, The Resurrection—Soon a Reality.\nToso na gauna, ra sikovi rau tale na veitinani na dautukutuku, ratou vuli iVolatabu tale ga vakavuvale. Rau sa gole tiko na veitinani ena soqoni ena siti voleka ga, e tomani tiko ga nodrau vuli ena talevoni.\nE yalataka na iVolatabu o ira kece na vakarurugi ena Matanitu ni Kalou, era na robota na yalayala kei vuravura. Na cakacaka vakavunau qori e Brazil, e ivakadinadina ni na vakayacora dina o Jiova nona inaki.—Same 72:8.


Na cava na lomabibi? | Ka e Tukuna na iVolatabu\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kinyarwanda Kirghiz Kirundi Korean Lithuanian Malagasy Malayalam Maltese Myanmar Nepali Norwegian Oromo Pangasinan Peruvian Sign Language Polish Portuguese (Brazil) Punjabi Quechua (Ayacucho) Quechua (Cuzco) Romanian Russian Russian Sign Language Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tetun Dili Thai Tigrinya Tsonga Turkish Twi Ukrainian Urdu Vietnamese Xhosa Yoruba Zulu vakaViti\nNa cava na lomabibi?\n“Au sa rarawa sara; au sa vakalairoro vakalevu; au sa tagi lako e na siga ka bogi mai.”—Same 38:6.\nKA ERA TUKUNA NA DAUVAKADIDIKE\nO keda kece eda dau rarawa ena so na gauna. Ia na lomabibi e dau taura na gauna me qai seavu, e rawa ni vakamalumalumutaki keda qai vakataotaka na noda cakacaka ni veisiga. Ena gauna qo e duidui na nodra rai na kenadau me baleta e dua e rarawa kei na ka e vakavuna na lomabibi. E rawa ga ni tukuni ni so era nanuma nira tawayaga ni cala nodra rai, eso tale era dau rarawataka na nodra cala.\nE vakamacalataki ena iVolatabu na kedra italanoa e levu na tagane kei na yalewa yalodina era dau rarawa. Kena ivakaraitaki, e tukuni kina ni o Ana a “rarawa na yalona,” ena so tale na ivakadewa e tukuna ni “yalobibivoro” se “vusolo na lomana.” (1 Samuela 1:10) A masuta tale ga na Kalou na parofita o Ilaija me kauta tani na nona bula ena levu ni nona rarawa!—1 Tui 19:4.\nEra vakamasuti na lotu vaKarisito ena imatai ni senitiuri mera “vosa vakayalovinaka vei ira na yalolailai” se lomabibi. (1 Cesalonaika 5:14) E tukuni ena dua na ivola, ni vosa “yalolailai” se lomabibi e rawa ni vakaibalebaletaki vei ira “era vakila vakalekaleka na lomaocaoca ni bula.” E kilai gona mai na tikinivolatabu qori nira dau lomabibi tale ga ena so na gauna na lotu vaKarisito yalodina ena gauna vakaivolatabu.\nE bale vei cei na lomabibi?\n“Eda kila nira vutugu ra qai rarawa tu na kabuli kece me yacova mai qo.” —Roma 8:22.\nE vakavulica na iVolatabu ni rau vakavuna na tauvimate na imatai ni veiwatini ni rau talaidredre. E kaya na Same 51:5: “Ka’u a sucu vata kei na ca; ka sa kunekunetaki au ko tinaqu e nai valavala ca.” E vakamacalataka na Roma 5:12, “ena vuku ni dua ga na tamata [na imatai ni tamata o Atama] e curu kina i vuravura na ivalavala ca kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.” Eda na sega gona ni galala mai na tauvimate kei na rarawa nida kawa mai vei Atama. Sa rauta me tukuna na iVolatabu “nira vutugu ra qai rarawa tu na kabuli kece me yacova mai qo.” (Roma 8:22) Ia e yalataki ena iVolatabu e dua na inuinui era na sega ni solia rawa na vuniwai. E yalataka kina na Kalou e dua na vuravura vou ni sautu ena sega tale kina na tauvimate se na leqa cava ga, wili kina na lomabibi.—Vakatakila 21:4.\nO na valuta vakacava na lomabibi?\n“Sa voleka ko Jiova vei ira sa ramusu na yalodra; ka sa vakabulai ira sa dasila na lomadra.”—Same 34:18.\nE yacovi keda kece na veika tawanamaki, so na gauna eda na sotava na ka ca. (Dauvunau 9:11, 12) Ia o rawa ni cakava eso na ka mo valuta kina na lomabibi.\nE tukuna na iVolatabu ni yaga na vuniwai vei ira na tauvimate. (Luke 5:31) Koya gona e sega ni cala mo qara ivakasala vakavuniwai ke tarai iko na lomabibi. E vakadreta tale ga na iVolatabu na yaga ni masu. Kena ivakaraitaki, e kaya na Same 55:22: “Mo biuta vei Jiova na nomui colacola bibi, ena tokoni iko ko koya: Ena sega ni laivi ira na yalododonu me ra vakayavalataki e na dua na gauna.” Na masu e sega wale ga ni dua na sala mo vakacegui kina, o sa veitaratara sara tiko ga kei na Kalou o Jiova, o koya e “voleka . . . vei ira sa ramusu na yalodra.”—Same 34:18.\nEna yaga tale ga mo talaucaka na lomamu vua e dua na nomu itokani voleka. (Vosa Vakaibalebale 17:17) E tukuna o Daniela, e iVakadinadina i Jiova: “A kerei au e dua keirau vakabauta vata me keirau veitalanoataka na noqu lomabibi. Au sega ni dau vinakata meu veitalanoataka qori, ia au sa qai kila ni dodonu meu se cakava makawa sara. Ni oti neirau veitalanoa dua na ka noqu lomavakacegu.”\nCiwa na iwali ni mate ni vakasama.\niMeli iMeli Lomabibi


E Ucui Sera Vinaka | Titi Koetin\nKENA ITUKUTUKU A maqosataka nona vukea na watina e dauveitusaqati me mai kila na ka dina.—Talanoataka na luvena tagane o Mario Koetin.\nE MARAMA yalovinaka qai veikauaitaki o tinaqu, e doka tale ga na iVolatabu. A vulica na iVolatabu kei Gertrud Ott, na daukaulotu e Manado, North Sulawesi, qai ciqoma na ka dina. Na tamaqu o Erwin e vakaitutu levu ena baqe, e jeameni tale ga ni tabana ni voli sea e Jakarta. E sega sara ga ni taleitaka na lotu vou i tinaqu.\nSa qai solia vei Nana na digidigi ena dua na siga.\nE taroga ena cudru: “Na cava o vinakata, nomu lotu se o watimu?”\nE vakasama vinaka sara o Nana. Sa qai tukuna vakamalua, “Au vinakata ruarua, na watiqu, meu qaravi Jiova tale ga.”\nE sega sara ga ni vosa rawa o tamaqu, mai malumu yani nona cudru.\nToso na gauna, sa malumu nona veitusaqati ni lomani Nana vakalevu qai qoroya na nona ivakasala yaga.\nE vinakata o tinaqu me tomani koya ena sokalou dina o tamaqu, mani masulaka qori e veisiga. E vakasamataka sara ni dau via vulica eso tale na vosa o Tata. Sa qai vakabira ena so na vanua e lomanivale na tikinivolatabu e volai vakavalagi, e kaya vei Tata ni cakava ya me kila vinaka kina na vosa vakavalagi. Ni kila ni dau taleitaka o Tata na vosa e matanalevu, e kerea sara o Nana me rau vakatovotovotaka vata na nona itavi ena Koronivuli ni Vuli Vunau. E vakadonuya o Tata. Ni raica ni turaga dauveikauaitaki, e kerea o Nana me rau vakaicilitaka na ivakatawa ni tabacakacaka. E vakadonuya tale o Tata. Ni kila ni bibi vei tamaqu na nona vuvale, e kerea o Nana me keitou lai dabe vakaveitamani ena soqo ni veiwasewase, keitou mani gole vata.\nE vakamalumu wakanikau na vosovoso i tinaqu kei na nona qaseqasetaka na ka e cakava. E tekivu gole ina soqoni o Tata ni keitou tiko voli mai Igiladi, rau lai veitokani sara kei John Barr a qai lewe ni iLawalawa Dauvakatulewa ni iVakadinadina i Jiova. Dua na ka na marau nei tinaqu ena gauna e papitaiso kina o tamaqu. Sa qai lomani Nana ga vakalevu ena veiyabaki e muri.\nE tarai ira kece na kilai tinaqu na nona itovo rakorako, veidokai, kei na nona matua vakayalo\nEra kaya eso na neitou itokani ni o Nana e vakataki Litia, na marama lotu vaKarisito ena imatai ni senitiuri e dau veikauaitaki. (Caka. 16:14, 15) Ia ena noqu rai, o Nana e vakataki Sera ena nona dau vakamalumalumu mai vu ni lomana vua na watina o Eparama. (1 Pita 3:4-6) E tarai ira kece na kilai tinaqu na nona itovo rakorako, veidokai, kei na nona matua vakayalo. Na nona ivakaraitaki e uqeti tamaqu tale ga me gole mai ena dina. Io, e ucui Sera vinaka sara ga.\nEra dau beitaki na iVakadinadina i Jiova nira dau vakaleqa na vuvale. Era dau vakavuveisei dina na iVakadinadina i Jiova?\niMeli iMeli E Ucui Sera Vinaka


1 Korinica 11 | iVolatabu ena Internet | Vakadewa ni Vuravura Vou\niMatai ni iVola Vei Ira mai Korinia 11:1-34\n“Moni vakatotomuri au” (1)\nUlu ni tamata yadua kei na ubi ni ulu (2-16)\nVakananuma na iVakayakavi ni Turaga (17-34)\n11 Moni vakatotomuri au, me vaka ga na noqu vakatotomuri Karisito.+ 2 Au vakacaucautaki kemuni ni oni dau nanumi au ena ka kece ga, oni qai dei ena ivakavuvuli kece au a vakadewataka vei kemuni. 3 Ia au vinakata moni kila ni ulu ni tagane yadua o Karisito,+ e ulu ni yalewa na tagane,+ e ulu i Karisito na Kalou.+ 4 Na tagane yadua e masu se parofisai qai ubia na uluna, e sega ni doka na uluna, 5 ia na yalewa yadua e masu se parofisai+ qai sega ni ubia na uluna e sega ni doka na uluna, e tautauvata sara ga kei na yalewa e tasivori. 6 Ke sega ni ubi koya na yalewa, me koti vakalekaleka, ia ke ka vakamadua vua me koti vakalekaleka se tasivori, me ubi koya. 7 E sega ni dodonu me ubia na uluna na tagane, ni iyaloyalo ni Kalou o koya,+ e nona iukuuku tale ga, ia na yalewa e iukuuku i tagane. 8 Ni o tagane e sega ni buli mai na yalewa, o yalewa ga e buli mai na tagane,+ 9 kena ikuri, e sega ni buli na tagane ena vuku i yalewa, o yalewa ga e buli ena vuku i tagane.+ 10 Oya na vuna me tiko kina e ulu i yalewa na ivakatakilakila ni nona vakamalumalumutaki koya ena vukudra na agilosi.+ 11 O koya gona, vei ira na tisaipeli ni Turaga, ena sega ni bula na yalewa ke sega na tagane, ena sega tale ga ni bula na tagane ke sega na yalewa. 12 A buli o yalewa mai na tagane,+ e basika tale ga na tagane mai na yalewa, ia na ka kece e bulia na Kalou.+ 13 Ni lewa mada mai: Vakacava e dodonu vua na yalewa me masu vua na Kalou qai sega ni ubia na uluna? 14 Vakacava, e kena ivakarau vei kemuni me maduataka na tagane ni balavu na drauniuluna? 15 Ia ke balavu na drauniulu i yalewa, e kena iukuuku ga, se vaevei? Ni sega ni soli vua na iubi ni ulu, na drauniuluna ga. 16 Ia ke dua e via veiletitaka me muria eso tale na ivakarau, e sega ni tiko e dua tale na ivakarau, e sega tale mada ga ena ivavakoso ni Kalou. 17 Ena noqu ivakasala qo, au sega ni vakacaucautaki kemuni, baleta ni dodonu me yaga na nomuni soqoni vata, ia sa mai vakavu leqa tale. 18 Kena imatai, au rogoca ni oni mai soqoni ena ivavakoso, oni sa duiyaloyalo tiko, au via vakabauta toka na ka au rogoca qori. 19 E macala kina vei au ni sa vakavuna qo moni dui toto* kina,+ ia ena qai laurai ga mai o ira e vakadonuya na Kalou. 20 Ni oni mai soqoni vata ena dua na vanua, sa sega ni yaga na nomuni kania na iVakayakavi ni Turaga.+ 21 Ena gauna me vakayacori kina na kana, oni dui kania rawa e liu na kemuni ivakayakavi, eso gona era viakana, eso tale era mateni. 22 Sa sega na nomuni vale moni kana mai kina, moni gunu mai kina? Se oni beca na ivavakoso ni Kalou, oni qai via vakamaduataki ira na ligalala? Na cava meu kaya vei kemuni? Meu vakacaucautaki kemuni? Au sega sara ga ni vakacaucautaki kemuni ena ka qo. 23 Ni vakadewataka vei au na Turaga na ka au vakaraitaka tale ga vei kemuni, oya ni bogi+ me soli yani kina na Turaga o Jisu, a taura mada e dua na madrai, 24 oti e vakavinavinakataka, e tikica, qai kaya: “Qo e vakaibalebaletaka na yagoqu+ e soli ena vukumudou. Dou cakava tiko ga qo mo dou vakananumi au kina.”+ 25 E cakava tale ga qo ena bilo,+ ni ratou sa vakayagataka oti na ivakayakavi, e qai kaya: “Na bilo qo e vakaibalebaletaka na veiyalayalati vou+ e vakadeitaki ena noqu dra.+ Dou cakava tiko ga qo ena gauna kece dou gunu kina, mo dou vakananumi au kina.”+ 26 Ena gauna kece oni kania kina na madrai qo, oni gunuva na bilo qo, oni sa vakatakila tiko kina na mate ni Turaga me yacova nona lako mai. 27 O koya gona, o koya yadua e kania na madrai se gunuva na bilo ni Turaga ena veibeci sa cala ena ka e baleta na yago kei na dra ni Turaga. 28 Me dikevi koya mada e liu+ e dua ni bera ni kania na madrai se gunuva na bilo. 29 Ni o koya e kana qai gunu, ena lewai ena nona kana kei na nona gunu ke sega ni kila na ibalebale ni yago. 30 Oya na vuna era malumalumu ra qai tauvimate kina e levu vei kemuni, e levu era sa mate*+ sara. 31 Ia ke da dikevi keda vinaka, eda na sega ni lewai. 32 Ena gauna eda lewai kina, e vakadodonutaki keda o Jiova*+ meda kua ni totogitaki vata kina kei vuravura.+ 33 O koya gona, kemuni na taciqu, ni oni soqoni vata mai moni vakayagataka na ivakayakavi qo, ni veiwaraki. 34 Ke dua e viakana, me kana ga mai nona vale, moni kua kina ni lewai ena nomuni soqoni vata.+ Na vo ni ka me caka au na qai lai vakadodonutaka niu yaco yani.\n^ Se “iwasewase.”\n^ Macala ni dusia tiko na mate vakayalo.\n1 Korinica 11


Aisea 54 | iVolatabu ena Internet | Vakadewa ni Vuravura Vou\nLevu na luvena na yava o Saioni (1-17)\nJiova na wati Saioni (5)\nVakavulici luvei Saioni o Jiova (13)\nTawayaga na iyaragi e valuti kina o Saioni (17)\n54 “Mo kaila ena marau o iko na yalewa yava o sega ni vakasucu!+ Mo reki, mo kaila ena marau,+ o iko o sega ni taratara,+Nira lewe levu sara na luvei koya e biuEra lewe lailai na luve ni yalewa vakawati,”+ e kaya o Jiova. 2 “Mo vakalevutaka na vanua e tiko kina na nomu valelaca.+ Mo dreta yani na ilatilati ni nomu valeniveitavaki lagilagi. Mo kua ni maninitaka, vakabalavutaka na dali ni nomu lacaMo vakadeitaka na pini ni nomu laca.+ 3 O na tete ina imatau kei na imawi,Na nomu kawa ena taukena na veimatanitu,Era na tawana na koro e lala tu.+ 4 Mo kua ni rere,+ ni o na sega ni vakamaduataki,+Mo kua ni matavelavela ni o na sega ni rarawa. Ni o na guilecava na nomu madua ni o se gone,Kei na nomu beci ni o yada o na sega ni nanuma tale.” 5 “Ni vaka na watimu*+ na Dauveibuli Uasivi,+O Jiova ni lewe vuqa* na yacana,Na Yalosavasava ni Isireli e voli iko lesu.+ Ena vakatokai me Kalou ni vuravura taucoko.+ 6 Ni a kacivi iko o Jiova me vaka na yalewa vakawati e biu qai rarawa* tu,+Me vaka na yalewa vakawati gone e biuti koya na watina,” e kaya na nomu Kalou. 7 “Au a biuti iko vakalekaleka,Ia au na kauti iko lesu mai ena loloma levu.+ 8 Au vunitaka vakalekaleka vei iko na mataqu ena levu ni noqu cudru,+Ia ena dei ni loloma e sega ni mudu, au na lomani iko kina,”+ e kaya o koya e voli iko lesu, o Jiova.+ 9 “Vei au, qo e vaka na gauna i Noa.+ Me vaka ga niu bubuluitaka ni na sega ni luvuci vuravura tale na waluvu ena gauna i Noa,+Au bubuluitaka tale ga niu na sega ni cudruvi iko se vunauci iko tale.+ 10 De na kau tani na veiulunivanua Qai yavavala na veidelana,Ia ena sega ni kau tani vei iko na dei ni noqu loloma,+Se na yavalati na noqu veiyalayalati ni vakacegu,”+ e kaya o Jiova, o koya e lomani iko tiko.+ 11 “O iko na yalewa rarawa,+ o cagina ena cagi kaukaua, o sega ni vakacegui,+Au na tuvana na nomu vatu ena ibulu kaukaua Kei na nomu yavu ena sefaia.+ 12 Au na tara na nomu bai ena rupi,Na nomu matamata ena vatu tatibi,*Kei na nomu iyalayala kece ena vatutalei. 13 Na luvemu kece ena vakavulica o Jiova,+Ena levu sara na nodra vakacegu na luvemu.+ 14 O na vakataudeitaki ena yalododonu.+ Ena yawaki iko na veivakalolomataki,+Ni o na sega ni rerevaka e dua se taqaya,Ni na sega ni torovi iko.+ 15 Ke dua e mai valuti iko,Au a sega ni vakarota. Ena druka ga o koya e valuti iko.”+ 16 “Raica! Au bulia na matai,E uvuca na qilaiso waqa,E buli iyaragi ena nona cakacaka. O yau tale ga au bulia na dauvakacaca me veivakacacani.+ 17 Ena tawayaga na iyaragi kece e buli mo valuti kina,+O na vakacala na yame e saqati iko ena veilewai. Qo na nodra ivotavota na dauveiqaravi i Jiova. Era yalododonu e mataqu,” e kaya o Jiova.+\n^ Se “nomu turaga.”\n^ Ipe., “rarawa na lomana.”\n^ Se “vatu waqawaqa.”


Ena Vosoti au na Kalou? | Taro Vakaivolatabu\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish Fon French Ga Georgian German Greek Gun Haitian Creole Hausa Hebrew Hiligaynon Hungarian Iban Igbo Iloko Indonesian Italian Japanese Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Myanmar Nepali Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Setswana Shona Sinhala Slovak Slovenian Spanish Swahili Swedish Tagalog Tahitian Tatar Telugu Tetun Dili Thai Tigrinya Tiv Turkish Turkmen Ukrainian Vietnamese Xhosa Yoruba Zulu vakaViti\nEna Vosoti au na Kalou?\nIo, ena rawa ni vosoti iko na Kalou ke o cakava eso na ka. E kaya na iVolatabu ni Kalou e dau ‘tu vakarau ni veivosoti’ qai dau “veivosoti vakalevu.” (Niemaia 9:17; Same 86:5; Aisea 55:7) Ni vosoti keda na Kalou, e guilecava vakadua na noda cala. E “bokoca” na noda ivalavala ca. (Cakacaka 3:19) Ni vosoti keda tale ga na Kalou, e sega tale tiko ni nanuma na noda cala. E kaya: “Au na sega tale ni nanuma na nodra ivalavala ca.” (Jeremaia 31:34) Ni vosoti keda, e sega ni vakasamataka tale tiko noda cala se me vakayagataka qori me totogitaki keda kina.\nIa e sega ni yavutaki na nona veivosoti na Kalou ni vakademeni keda se me raica vakamamada na nona ivakatagedegede. Ni sega ni veisautaka na nona ivakatagedegede me ganiti keda. Ya na vuna ena sega ni vosota kina eso na ivalavala ca.—Josua 24:19, 20.\nKa mo cakava me vosoti iko kina na Kalou\nVakadinadinataka ni valavala ca o cakava e beci kina na ivakatagedegede ni Kalou. De dua era rarawa eso ena cala o cakava, ia e bibi mo kila ni o vakararawataka na Kalou ena cala o cakava.—Same 51:1, 4; Cakacaka 24:16.\nVakatusa nomu ivalavala ca vua na Kalou ena masu.—Same 32:5; 1 Joni 1:9.\nMo rarawataka nomu cala. Na “rarawa e salavata kei na loma ni Kalou” ena vakavuna mo veivutuni qai veisautaka na ivakarau ni lomamu. (2 Korinica 7:10) O na rarawataka mada ga na itovo lalai kece o dau cakava e vakavuna nomu valavala ca.—Maciu 5:27, 28.\n‘Veisautaka’ nomu ivakarau ni bula. (Cakacaka 3:19) Kena ibalebale o na sega ni vakaruataka tale tiko nomu cala, se ena rairai vinakati mo na veisautaka na ivakarau ni nomu rai se na ka o dau cakava.—Efeso 4:23, 24.\nMuria na ikalawa mo vakadodonutaka kina na nomu cala se mo veivakameautaki. (Maciu 5:23, 24; 2 Korinica 7:11) Mo kere veivosoti vei ira o vakararawataka ena vuku ni nomu cala se mo sosomitaka na veika o taura vakatawadodonu.—Luke 19:7-10.\nKerea nona veivosoti na Kalou ena masu ena vuku ni soro ni veivoli i Jisu. (Efeso 1:7) Me rawa ni saumi na nomu masu, ena vinakati mo vosoti ira na cala vei iko.—Maciu 6:14, 15.\nKe o cala bibi, mo lai raica e dua na qase ni ivavakoso. Ena rawa ni vukei iko qai masulaki iko tale ga.—Jemesa 5:14-16.\nNanuma cala me baleta na veivosoti ni Kalou\n“Au na sega ni vosoti ni sa rui levu noqu cala.”\nE vosota na Kalou na nona veibutakoci kei na nona laba o Tevita\nEna rawa ga ni vosoti keda na Kalou ke da muria na ka e tukuna o koya ena iVolatabu. Ni sega ni tukuni rawa na levu ni nona veivosoti me vakatauvatani kei na noda ivalavala ca.—Aisea 1:18.\nKena ivakaraitaki, e laba o Tui Tevita e veibutakoci tale ga, ia e vosoti koya na Kalou. (2 Samuela 12:7-13) E dua tale na yapositolo o Paula, e nanuma ni torosobu duadua na nona cala, ia e vosoti koya tale ga na Kalou. (1 Timoci 1:15, 16) E rawa mada ga nira vosoti na Jiu era vakamatei Jisu ke ra veivutuni dina.—Cakacaka 3:15, 19.\n“Keu vakatutusa vua e dua na bete se italatala ni lotu ena bokoci noqu cala.”\nE sega ni tu vua e dua na tamata na lewa me bokoca na nona cala e dua tale ena mata ni Kalou. Ena rawa ni veivakacegui na nomu tusanaka nomu cala vua e dua tale, ia e rawa ga ni vosoti iko na Kalou.—Efeso 4:32; 1 Joni 1:7, 9.\nIa na cava ga e cavuta kina na vosa qo o Jisu vei ratou na nona yapositolo: “Ke dou vosota nona ivalavala ca e dua, ena vosoti, ke dou sega ni vosota nona ivalavala ca e dua, ena sega ni vosoti”? (Joni 20:23) E tukuna tiko eke o Jisu na lewa e solia duadua ga vei ratou na nona yapositolo ni sobuti ratou na yalo tabu.—Joni 20:22.\nMe vaka ga e yalataka, ratou na ciqoma na isolisoli qo na yapositolo ena gauna e sobuti ratou kina na yalo tabu ena 33 G.V. (Cakacaka 2:1-4) E qai vakayagataka na yapositolo o Pita na lewa qori ena gauna e totogitaki rau kina o Ananaiasa kei Savaira. Ena veivuke ni yalo tabu e kila kina o Pita na nodrau ilawaki qai vakataulewataka ni na sega ni vosoti na nodrau cala.—Cakacaka 5:1-11.\nNi ratou mai mate na yapositolo, e oti na isolisoli qori wili tale ga kina na isolisoli ni veivakabulai kei na duivosavosa. (1 Korinica 13:8-10) E sega gona ni tu vua na tamata na dodonu me bokoca na nona ivalavala ca e dua tale.\nVakabauta & Sokalou Saumi na Taro Vakaivolatabu\nMasu—Kena Yaga Vei Iko\nCava mo namaka ni o masu wasoma?\niMeli iMeli Ena Vosoti au na Kalou?\nNa Cava na iValavala Ca?\nNa Cava na Veivosoti?


Ena Tubu Tale na Vunikau e Tamusuki? | Vulici\nWILIKA ENA VOSA Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Drehu Dutch Efik English Estonian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kamba Kannada Kazakh Kikaonde Kikuyu Kinyarwanda Kirghiz Kiribati Kirundi Kongo Korean Latvian Lithuanian Luganda Lunda Luo Luvale Macedonian Malagasy Malay Malayalam Marathi Mauritian Creole Maya Mixe (North Central) Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Serbian (Cyrillic) Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus) vakaViti\nNI VAKATAUVATANI kei na vunisitari vakaitamera kei Lepanoni, e sega soti ni vakatubuqoroqoro na vuniolive ni veiveveyaki qai sega ni bulicaki vinaka. Ia e bula ena ivakarau ni draki kece. E tukuni ni so na kau qo sa 1,000 na yabaki na kedra dede. E rabailevu na vanua e teteva na wakana, qo e vakavuna me tubu tale na tolona ena gauna e tamusuki kina. Ke bula tiko ga na wakana, ena tubu tale na vuniolive.\nE nuidei na peteriaki o Jope ni kevaka ena mate, ena rawa ni bula tale. (Jope 14:13-15) E vakatauvatana nona nuidei ena kaukaua ni Kalou me vakaturi koya ena nona vakayagataka e dua na vunikau, de dua na vuniolive. E tukuna o Jope: “Na vunikau mada ga sa tu na kena inuinui. Ke tamusuki, ena tubu tale.” Ni tau na uca ni oti na lauqa, ena kadre na tabanikau vou mai na vuna mamaca, ena tubu mai na “tabana me vaka na kau vou.”—Jope 14:7-9.\nMe vaka ga nona vinakata na dausamaki kau me bula tale na vuniolive sa tamusuki, e vinakata tale ga na Kalou o Jiova me vakabulai ira na nona dauveiqaravi kei ira tale eso era sa takali. (Maciu 22:31, 32; Joni 5:28, 29; Caka. 24:15) Ena marautaki mada ga noda kidavaki ira na mate mera marautaka tale na nodra bula!\niMeli iMeli Ena Tubu Tale na Vunikau e Tamusuki?


Vakacaca na Otela e Kenya\nWILIKA ENA VOSA Afrikaans Albanian American Sign Language Armenian Azerbaijani Brazilian Sign Language Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Georgian German Greek Hebrew Hiligaynon Hungarian Iban Iloko Indonesian Italian Japanese Kinyarwanda Kirghiz Korean Korean Sign Language Lithuanian Malagasy Malay Myanmar Norwegian Polish Portuguese (Brazil) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Thai Turkish Ukrainian Vietnamese Yoruba vakaViti\nCaka na vakacaca ena otela o Dusit e Nairobi, e Kenya.\n25 JANUERI, 2019\nEna ika15 ni Janueri, 2019, era mate e rauta ni le 21 ena vakacaca e caka ena dua na otela e Nairobi, e Kenya.\nNa vakacaca e caka qori e rauta ni vitu na kilomita na kena yawa mai na valenivolavola ni tabana e Kenya. E ripotetaka na valenivolavola ni tabana ni sega ni dua na tacida e mate se mavoa. E sivia na le tini na tacida era cakacaka ena itikotiko e Dusit. Ia e le vitu ratou sega ni cakacaka ena siga qori, ra qai tokitaki kece na kena vo. E maliwai ira tiko e dua na tacida tagane, kei na dua na tacida yalewa. Rau vuni tu me 12 na aua ena gauna ni vakacaca.\nEra sa veivakayaloqaqataki tiko vakayalo na qase ni vavakoso kei ira na ivakatawa ni tabacakacaka vei ira na tacida era vakaleqai. Meda masuti Jiova ni na vakacegui ira tiko ga ena gauna dredre qori.—2 Korinica 1:3,4.


Raiyawa – Tropik Wood Industries Ltd\nVakatagedegede ni Vuravura\nE cibi na Tropik Wood Industries Limited ni sa rawata na ivola ni FSC™, na ivola vakadinadina kilai e veiyasai vuravura, ni qarauni ka vakarautaki kina na cakacaka ni ta kau me vakadeitaki kina ni na dei tiko ga na cakacaka. Neitou ivola ni FSC™ e vakadinadinataki kina ni keitou kauwaitaka na vanua e vu mai kina na neitou ivoli, kei na revurevu e vuravura ni kedra buli. Kerei moni taroga na neitou ivoli vakaivola ni FSC™.\nYaga Raraba na Raiyawa\nE yaga vei keda kece na sasaga meda rawata na qaravi raiyawa ni veikau, tekivu mai na kena qarauni nodra rawati ira na itaukei ni veikau, me yacova kena taqomaki na veikabula kei na veivanua e vakarurugi ena veikau, valuti ni dravudravua ena taudaku ni taoni, kei na vorati ni revurevu eso ni draki veisau.\nNeitou veitauriliga kei na veivanua keitou veiqaravi kina, kei ira na tauri lisi kei ira na vakasea, eda na namata kece kina ina veisiga vivinaka mai muri.\nSala eso Keitou Veiqaravi Raiyawa kina\nQo e so na sala keitou qarava kina vakaraiyawa na veikau::\nNeitou tei kau e sivita neitou ta kau – e tubu tiko ga na iwiliwili ni kau ena neitou veikau kece;\nNa ta kau e caka vakayalomatua, nira matua kece na kau e ta, yabaki 20 – 25 (keitou sega ni taya na kau se bera ni yacova na yabaki qo)\nNeitou ta kau kece keitou muria kina na kena ivakarau vakalawa (forestry harvesting code of practice)\nTaqomaki neitou veikau mai na kama kei na ta kau butako\nTaqomaki na qele kei na kau, co, se wa e tubu ena neitou veikau\nVeimaliwai vinaka tiko ga kei ira kece keitou vakaitavi vata, vakauasivi o ira na itaukei ni qele, mera makutu kina na qarava vinaka na veikau\nE tabu ni keitou tara e dua na veikau e sega ni neitou\nE tuvai vakamaqosa na ta kau kece


Me Marautaki Nomu Sokalou Vakavuvale | Vuvale Mamarau\n“Moni qaravi koya . . . e bulia na lomalagi, na vuravura.”—Vakatakila 14:7\nO sa vulica mai ena ivola qo ni tiko ena iVolatabu e levu na ivakavuvuli e rawa ni vukei iko kei na nomu vuvale. E vinakata o Jiova mo marau. E yalataka ke o vakaliuca mo qaravi koya, “ena qai vakaikuritaki vei kemudou na ka kece qo.” (Maciu 6:33) E vinakata dina o Jiova mo nona itokani. Saga ena nomu vinaka kece mo drau veitokani. Qori e ka dokai duadua vei keda.—Maciu 22:37, 38.\n1 VAQAQACOTAKA NOMU VEIWEKANI KEI JIOVA\nNA KA E TUKUNA NA IVOLATABU: “‘Au na qai tamamuni, oni na qai wili moni luvequ tagane, moni luvequ yalewa,’ e kaya o Jiova.” (2 Korinica 6:18) E vinakata na Kalou mo drau veitokani voleka. Dua na sala ena rawati kina qori oya na masu. E sureti iko o Jiova mo “kua ni cegu ena masu.” (1 Cesalonaika 5:17) E taleitaka me rogoca na ka e tu ena nomu vakasama kei na ka o dau lomaleqataka. (Filipai 4:6) Ni o masu kei na nomu vuvale, eratou na raica ni o vakabauta ni bula dina tiko o Jiova.\nO na sega ni vosa tiko ga vua na Kalou, ena vinakati tale ga mo rogoci koya. O rawa ni cakava qori ena nomu vulica na nona Vosa kei na ivola vakaivolatabu. (Same 1:1, 2) Vakasamataka vakatitobu na ka o vulica. (Same 77:11, 12) E vinakati tale ga mo dau tiko wasoma ena soqoni vaKarisito.—Same 122:1-4.\nDua tale na sala bibi mo vaqaqacotaka kina nomu veitokani kei Jiova, oya mo dau tukuni koya. Na levu ga ni nomu cakava qori, drau na veivolekati kina vakalevu.—Maciu 28:19, 20.\nVakatikitikitaka e dua na gauna e veisiga mo wili iVolatabu, mo masu tale ga\nMo dou vakaliuca vakavuvale na veika vakayalo, sega ni ka ni veivakamarautaki kei na qarai ni vakacegu\n2 MARAUTAKA NOMU SOKALOU VAKAVUVALE\nNA KA E TUKUNA NA IVOLATABU: “Toro voleka vua na Kalou ena qai toro voleka mai vei kemuni o koya.” (Jemesa 4:8) Bibi me tiko e dua na nomudou ituvatuva ni sokalou vakavuvale, me muri tale ga. (Vakatekivu 18:19) Ia sega ni o koya ga qori, me tiki sara ga ni nomudou bula e veisiga o Jiova. Me kaukaua tiko ga na nomudou veiwekani kei na Kalou ena nomudou dau veivosakitaka na veika e baleti koya ‘ni dou dabe ena nomudou vale, ni dou taubale e gaunisala, ni dou davo sobu, ni dou duri cake tale ga.’ (Vakarua 6:6, 7) Saga mo dou vakataki Josua, ena nona kaya: “O yau kei ratou na noqu vuvale, keitou na qaravi Jiova ga.”—Josua 24:15.\nMe dei na nomu ituvatuva ni veivakavulici me baleta na veika eratou gadreva yadua na nomu lewe ni vuvale\nDAUVEIQARAVI MAMARAU I JIOVA\nSega tale ni dua na ka e uasivia na noda sokaloutaki Jiova. E marautaka me raica ni dou qaravi koya vakavuvale ena yalodina. Ni o cakava qo, o na lomani Jiova vakalevu, o na via vakatotomuri koya tale ga. (Marika 12:30; Efeso 5:1) Ena vakaukauataka na nomu ivau ni vakawati na Kalou o Jiova. (Dauvunau 4:12; Aisea 48:17) E rawa ni dou marau vakavuvale me tawamudu, ena nomudou kila ‘ni sa vakalougatataki kemudou o Jiova na nomudou Kalou.’—Vakarua 12:7.\nNa iotioti ni gauna cava keirau masu vata kina vakaveiwatini?\nNa cava me keitou vulica vakavuvale me kaukaua kina neitou vakabauti Jiova?\nVEI KEMUNI NA ULUNIVUVALE\nMe kua ni dua na ka me vakataotaka na nomudou sokalou vakavuvale\nTukuna rawa vei ratou na lewe ni vuvale na ka e vulici, me ratou vakavakarau kina\nE bibi me ratou tiko kece na lewe ni vuvale\nMo raica mera veiyaloni na vuvale me rawa ni marautaki na vuli\nEna vukei kemudou vakacava na ituvatuva qo mo dou veivolekati kei na Kalou, dou veivolekati tale ga vakavuvale?


Vakatekivu 30 | iVolatabu ena Internet | Vakadewa ni Vuravura Vou\nVakasucumi Tani kei Nafitalai o Pila (1-8)\nVakasucumi Kata kei Aseri o Silipa (9-13)\nVakasucumi Isakari kei Sepuloni o Lia (14-21)\nVakasucumi Josefa o Raijeli (22-24)\nLevu na qelenimanumanu i Jekope (25-43)\n30 Ni raica o Raijeli ni sega ni vakasucuma e dua na gone vei Jekope, e vuvutaki tuakana qai kaya vei Jekope: “Solia vei au na gone, ke sega au na mate.” 2 E katakatataki Raijeli o Jekope, e kaya: “O yau na isosomi ni Kalou, o koya e tarova nomu vakaluveni?”* 3 E tukuna o Raijeli: “Qo o Pila+ na noqu yalewa bobula. Mo drau veiyacovi me vakasucuma na gone me noqu,* me rawa ni so tale ga kina na luvequ vua.” 4 E mani soli Pila na nona yalewa bobula vua me watina, erau qai veiyacovi kei Jekope.+ 5 E bukete o Pila, vakasucuma sara e dua na luvei Jekope tagane. 6 E qai kaya o Raijeli: “Sa mai noqu turaganilewa na Kalou, sa rogoca tale ga na domoqu, e solia kina vei au e dua na luvequ tagane.” Oya na vuna e vakayacani koya kina me o Tani.*+ 7 E bukete tale o Pila na dauveiqaravi i Raijeli, qai vakasucuma na ikarua ni luvena tagane o Jekope. 8 E qai tukuna o Raijeli: “Sa bau kaukaua dina na noqu veimulomulo kei tuakaqu. Au a qaqa kina!” Mani vakayacani koya me o Nafitalai.*+ 9 Ni raica o Lia ni sa cegu nona vakaluveni, e kauti Silipa na nona dauveiqaravi qai soli koya vei Jekope me watina.+ 10 E qai vakasucuma o Silipa, na dauveiqaravi i Lia, e dua na luvei Jekope tagane. 11 E kaya o Lia: “Au kalougata dina!” E vakayacani koya sara me o Kata.*+ 12 Oti oya e qai vakasucuma o Silipa, na dauveiqaravi i Lia, na ikarua ni luvena tagane vei Jekope. 13 E qai tukuna o Lia: “Sa dua na ka marautaki! Nira na tukuna sara ga na goneyalewa niu marau.”+ Mani vakayacani koya me o Aseri.*+ 14 E taubale voli o Rupeni+ ena gauna e tamusuki tiko kina na witi, e kunea sara e veikau eso na vua ni medreki.* E kauta vei tinana o Lia. Mani kaya vei Lia o Raijeli: “Yalovinaka, solia mada vei au eso na medreki i luvemu.” 15 E qai kaya vua o Lia: “Se lailai ga vei iko nomu kauta na watiqu?+ O se baci via kauta tale na medreki i luvequ?” E sauma o Raijeli: “Sa vinaka. Ena mocevata kei iko o koya ena bogi nikua me isau ni medreki i luvemu.” 16 Ni lesu tiko mai o Jekope ena yakavi mai na vanua veico, e lako sara yani o Lia me lai tavaki koya, e kaya: “O na mai veiyacovi kei au niu sa voli iko ena medreki i luvequ.” Mani mocevata kei koya ena bogi oya. 17 E rogoci Lia na Kalou qai vakacegui koya, e mani bukete qai vakasucuma na ikalima ni luvena tagane vei Jekope. 18 E qai tukuna o Lia: “Sa solia vei au na Kalou na kequ isau,* niu sa solia na noqu dauveiqaravi vei watiqu.” Mani vakayacani koya me o Isakari.*+ 19 Se baci bukete o Lia e qai vakasucuma na ikaono ni luvena tagane vei Jekope.+ 20 E qai kaya o Lia: “Na Kalou sa lolomataka vei au, io, vei au, na iloloma vinaka. Qo e sa na sega tale ni qai vuturitaki au na watiqu,+ niu sa vakasucuma e ono na luvena tagane.”+ E vakayacani koya sara me o Sepuloni.*+ 21 Oti e vakasucuma e dua na luvena yalewa qai vakayacani koya me o Taina.+ 22 Sa qai nanumi Raijeli na Kalou, e rogoci koya na Kalou ni vakarawarawataka me bukete.*+ 23 E bukete qai vakasucuma e dua na luvena tagane, e kaya sara: “Sa vakaotia na noqu beci na Kalou!”+ 24 Mani vakayacani koya me o Josefa,*+ ni kaya: “Sa solia vei au e dua tale na luvequ tagane o Jiova.” 25 Ni vakasucumi Josefa oti ga o Raijeli, sega tale ni wawa o Jekope me tukuna vei Lepani: “Laivi au meu lako, meu gole ina noqu itikotiko, ina noqu vanua.+ 26 Soli rau mai na watiqu kei ratou na luvequ, ena vukudrau au a qaravi iko tu kina, meu sa lako, ni o kila vinaka na noqu veiqaravi vei iko.”+ 27 E qai tukuna o Lepani: “Keu bau nanumi e matamu,—au sa kila mai na itukutuku ni veika e se bera ni yaco* ni vakalougatataki au tiko o Jiova ena vukumu.” 28 E kaya tale: “Vakamatatataka vei au na kemu isau, au na qai solia.”+ 29 E mani kaya vua o Jekope: “O kila na ivakarau ni noqu qaravi iko kei na kena vinaka ni tu vei au na nomu qelenimanumanu,+ 30 e lailai na ka o taukena niu se bera mai, ia sa tubu me levu sara na nomu qelenimanumanu, qai vakalougatataki iko o Jiova niu yaco mai. Meu na qai qarava ninaica na veika ni noqu vale?”+ 31 E qai tukuna o koya: “Na cava meu solia vei iko?” E sauma o Jekope: “O na sega ni solia vei au e dua na ka! Ke o cakava vei au e dua na ka qo, au na tomana tale na noqu vakatawa kei na noqu yadrava na nomu qelenisipi.+ 32 Au na curu yani nikua ena kedra maliwa taucoko na nomu qelenimanumanu. Mo biuta vakatikitiki mai kea na sipi kece e tavukadiridiri qai duiroka, na sipi roka damu kata kece ena kedra maliwa na luvenisipi, na ka duiroka qai tavukadiridiri mai na kedra maliwa na me yalewa. Tekivu qo lako yani qori me sa kequ isau.+ 33 Me qai tukuni au ga noqu yalododonu* ena dua na siga mai muri o na lako mai kina mo raica na kequ isau, na ka e sega ni tavukadiridiri qai duiroka ena kedra maliwa na me yalewa, kei na kena e sega ni roka damu kata ena kedra maliwa na luvenisipi tagane, ena wili me ka butakoci ke tu vei au.” 34 E kaya o Lepani: “Sa donu! Me yaco ga me vaka na nomu vosa.”+ 35 E qai biuta vakatikitiki o koya ena siga oya na me tagane oriori qai duiroka, na me yalewa e tavukadiridiri tale ga qai duiroka, na manumanu kece e laurai kina na roka vulavula kei na manumanu kece e damu kata ena kedra maliwa na luvenisipi tagane, e qai solia yani me ratou qarava na luvena tagane. 36 Oti oya sa qai kauta yani na nona qelenimanumanu o Lepani ina dua na vanua e yawa mai vei Jekope, e taura e tolu na siga na kena lakovi. Ia o Jekope a vakatawa tiko na qelenimanumanu i Lepani era vo tu mai. 37 E qai kauta o Jekope eso na tabanikau se qai musu ga mai na vu ni sitoreki, na amodi, kei na vu ni pelani, karia sara eso na tikina me laurai na vulavula ni tabanikau. 38 E biuta sara na tabanikau e karia e matadra na qelenimanumanu ena igunugunu, na vanua era dau mai gunu kina na qelenimanumanu, me rawa nira veiyacovi ena mata ni tabanikau nira mai gunu. 39 Era mani veiyacovi na qelenimanumanu ena mata ni tabanikau, ra qai vakasucuma na qelenimanumanu na ka oriori, na ka tavukadiridiri, kei na ka duiroka. 40 E qai tawasea na luvenisipi tagane o Jekope, oti e cakava me qara yani na matadra na qelenimanumanu vei ira na ka oriori kei na ka roka buto kece ena qelenimanumanu i Lepani. E qai tawasea na nona qelenimanumanu, me kua ni veicurumaki kei na qelenimanumanu i Lepani. 41 Nira sa veiyacovi na manumanu kaukaua, e dau biuta na tabanikau o Jekope ena loma ni igunugunu e matadra na qelenimanumanu, me rawa nira veiyacovi donuya na tabanikau. 42 Ia ke ra malumalumu na manumanu, ena sega ni biuta e kea na tabanikau. Sa qai dau nei Lepani tu ga na ka malumalumu, na ka kaukaua era nei Jekope.+ 43 E qai vutuniyau vakalevu sara o Jekope, e taukena e levu na qelenimanumanu, na dauveiqaravi yalewa, na dauveiqaravi tagane, na kameli, kei na asa.+\n^ Se “tarova na vua ni ketemu.”\n^ Ipe., “vakasucu e dela ni duruqu.”\n^ Kena ibalebale “Turaganilewa.”\n^ Kena ibalebale “Noqu Veimulomulo.”\n^ Kena ibalebale “Kalougata.”\n^ Kena ibalebale “Marau, Mamarau.”\n^ Dua na kau e vaka na pateta, dau vakavuana.\n^ Se “isau ni ivalavala tawakilikili.”\n^ Kena ibalebale “O Koya na iSau.”\n^ Kena ibalebale “Dauvosota.”\n^ Ipe., “rogoci koya na Kalou qai dolava nona katonigone.”\n^ Na ivakaleka ni Josipaia, kena ibalebale “Me Kuria o Ja (Vakalevutaka).”\n^ Se “mai na ivakadinadina e tu.”\n^ Se “noqu daudina.”


Ra iTubutubu, Vaqaqacotaka na Vakabauta i Luvemu | Vulici\nNa Vale ni Vakatawa (iTabataba e Vulici) | Seviteba 2016\nWILIKA ENA VOSA Acholi Afrikaans Albanian American Sign Language Amharic Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik English Estonian Ewe Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe (North Central) Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Paraguayan Sign Language Persian Peruvian Sign Language Polish Polish Sign Language Portuguese (Brazil) Punjabi Quechua (Bolivia) Romanian Runyankore Russian Russian Sign Language Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu vakaViti\nRa iTubutubu, Vaqaqacotaka na Vakabauta i Luvemu\n“Cauravou kei kemuni na goneyalewa . . . Mera vakacaucautaka na yaca i Jiova.”—SAME 148:12, 13.\nSERE: 88, 115\nNa cava e bibi kina mo kilai ira vinaka na luvemu?\nO na vakayagataka vakacava na vosa vakatautauvata me laulau kina nomu veivakavulici?\nNa cava e vinakati kina mo yalodina, vosovoso qai daumasu?\n1, 2. (a) Na ituvaki dredre cava era sotava na itubutubu? Cava mera cakava mera qarava vinaka kina nodra itavi? (b) Na va na tikina cava eda na veivosakitaka?\n“KEIRAU vakabauti Jiova, ia e sega ni kena ibalebale ni ratou na vakabauta tale ga na luvei keirau,” rau tukuna e dua na veiwatini mai Varanise. Rau kuria: “E sega nida sucu kaya mai na vakabauta. Ratou na rawata tiko vakalalai qori na gone.” E vola e dua na tacida tagane mai Ositerelia: “E itavi dredre duadua meda vukei luveda mera vakabauta. Vinakati kina meda vakayagataka na ivukevuke yaga kece. O na rairai nanuma ni o sa sauma na lomatarotaro i luvemu. Ia e muri ena taroga tale na ka vata ga ya! De dua na isaunitaro vinaka duadua ena vakacegui koya nikua, ena sega ni lomavakacegu kina nimataka. Ena vinakati kina mo dau taleva wasoma.”\n2 Ke o dua na itubutubu, vakacava o dau nanuma ena so na gauna ni na dredre mo vakavulici luvemu me vakatotomuri ira na tagane kei na yalewa vakabauta? Io, eda na sega ni rawata tu ga ena noda kaukaua! (Jere. 10:23) E rawa ga qori nida nuitaka na veidusimaki ni Kalou. E va na ka ena vukei iko ni o tuberi luvemu me vakabauta: (1) Kilai ira vinaka. (2) Vakavulici ira mai vu ni lomamu. (3) Vakayagataka na vosa vakatautauvata e laulau. (4) Mo vosovoso qai daumasu.\nKILAI IRA VINAKA NA LUVEMU\n3. Mera vakatotomuri Jisu vakacava na itubutubu nira veivakavulici?\n3 E sega ni rere o Jisu me tarogi ira nona imuri ena ka era vakabauta. (Maciu 16:13-15) Vakatotomuri koya. Ni drau veivosaki kei luvemu, uqeti koya me talaucaka na lomana. Okati kina nomudrau veivosakitaka na ka e lomatarotarotaka. E vola e dua na tacida tagane yabaki 15 mai Ositerelia: “E dau vakatarogi au o Ta me baleta na yavu ni noqu vakabauta, e vukei au tale ga meu vakasama. Ena taroga: ‘Na cava e tukuna na iVolatabu?’ ‘O vakabauta na ka e tukuna?’ ‘Cava o vakabauta kina?’ E vinakata meu sauma ena noqu vosa ga, meu kua ni tokaruataka na ka e cavuta se o Na. Niu sa uabula, ena vinakati meu vakarabailevutaka noqu isaunitaro.”\n4. Na cava me kauaitaki kina na nodra taro na gone? Tukuna e dua na kena ivakaraitaki.\n4 Ke sega ni matata vei luvemu na ivakavuvuli, mo kua ni cudru se mo vakadodonutaki koya sara. Mo vosovoso ni vukei koya me kila na isau ni nona taro. E tukuna e dua na tama: “Mo kauaitaka na taro i luvemu, kua ni tinimaka ni ka lailai wale ga ya se o nanuma ni rairai ka vakamadua.” Mo raica na taro i luvemu ni via kila dina na kena isau. Ni se yabaki 12 mada ga o Jisu, e taroga eso na taro bibi. (Wilika Luke 2:46.) E tukuna e dua na gonetagane yabaki 15 mai Denmark: “Au taroga vei rau noqu itubutubu ke keitou lewena tiko na lotu dina. Vaka me rau lomaleqa, ia erau sega ni cudru. Rau sauma kece noqu taro ena iVolatabu.”\n5. Na cava mera cakava na itubutubu mera kauaitaka tiko ga kina na vakabauta i luvedra?\n5 Mo kila vinaka na ka e vakasamataka o luvemu, na ivakarau ni lomana kei na ka e kauai kina. Kua vakadua ni nanuma ni sa rawa ni vakabauta o luvemu baleta wale ga ni sa tiko ena soqoni qai tomani iko ena cakacaka vakavunau. Mo drau veitalanoataka na veika vakayalo ena ka drau cakava vata e veisiga. Masulaki koya, drau masu vata tale ga. Saga mo kila na ituvaki ena vakatovolei kina nona vakabauta, vukei koya tale ga ena ka me cakava.\nME VU MAI LOMAMU NOMU VEIVAKAVULICI\n6. Ena yaga vakacava ena nodra veivakavulici na itubutubu ke ra tugana taumada e lomadra na ka dina?\n6 Na veivakavulici i Jisu e dau tara na lomadra na vakarorogo. E rawata qori baleta ni lomani Jiova, taleitaka na nona Vosa, qai lomani ira na tamata. (Luke 24:32; Joni 7:46) Na loloma vata ga qori ena uqeti ira na itubutubu me tara na loma i luvedra na ka era vakavulica. (Wilika Vakarua 6:5-8; Luke 6:45.) Ra itubutubu, ni vulica vagumatua na iVolatabu kei na kena ulutaga vakarautaki. Moni saga moni taleitaka na veika buli kei na ulutaga vakarautaki e vakamacalataka qori. (Maciu 6:26, 28) Ni o cakava qori, ena rabailevu na ka o kila, o na dokai Jiova vakalevu, ena vakarautaki iko vinaka tale ga mo vakavulici luvemu.—Luke 6:40.\n7, 8. Na cava ena yaco ke vakasinaita na lomana na itubutubu na ka dina? Tukuna na kena ivakaraitaki.\n7 Ni vakasinaiti na lomamu ena ka dina mai na iVolatabu, o na via talanoataka sara ga kei ratou e vale. O rawa ni cakava qori ni o vakavakarau tiko ena soqoni, sokalou vakavuvale kei na so tale na gauna. Ia me kua ni vakasaurarataki na veivosaki va qori, cakava me vaka ga drau veitalanoa tiko se me tiki tu ni veivosaki ni veisiga. Rau dau cavuti Jiova e dua na veiwatini mai Merika ni ratou qoroya vakavuvale na veika buli se ratou marautaka e dua na mataqali kakana. Rau tukuna na itubutubu: “Keirau vukei ratou na gone me ratou kila ni ka kece e vakarautaka o Jiova e cakava ena nona loloma kei na nona veinanumi.” Ni ratou teitei tiko e dua na vuvale mai Sauca Aferika, rau na vakaraitaka na itubutubu vei luvedrau yalewa na vakatubuqoroqoro ni kena kadre na sorenikau me yacova ni sa tubu kina na kau. Rau kaya na itubutubu: “Keirau saga me keirau vukei rau na goneyalewa me rau doka na bula kei na kena vakatubuqoroqoro.”\n8 Ni sa yabaki tini e dua na cauravou mai Ositerelia, e kauti koya sara o tamana ina vale ni iyaya maroroi me vaqaqacotaka kina nona vakabauta na Kalou kei na veika buli. E kaya o tamana: “Era vakaraitaki tu e kea eso na ka e vaka na sici ni waitui (ammonoid kei na trilobite) era tu ena gauna makawa sara, sa sega nira laurai nikua. Ia keirau qoroya na totoka kei na vereverea ni kena ibulibuli, me vaka ga eda raica ena levu na veika bula nikua. Koya gona, ke tukuni ni tekivu na bula mai na dua wale ga na kabula somidi me qai dua na kabula vereverea, ia na cava ga e vereverea rawa tu kina na kedra ibulibuli? Au qoroya sara ga na tikina qori, au wasea sara vua na noqu cauravou.”\nVAKATAUTAUVATA E LAULAU\n9. Na cava e laulau kina na vosa vakatautauvata? A vakayagataka vakacava e dua na tina?\n9 E dau vakayagataka o Jisu na vosa vakatautauvata e uqeta na vakasama, tara na lomada, qai rawarawa ni nanumi. (Maciu 13:34, 35) Era dau vakasama vakalevu na gone. Ra itubutubu, ni vakayagataka vinaka na vosa vakatautauvata ni o veivakavulici. Qori na ka e cakava e dua na tina mai Japani e rua na luvena tagane. Ni sa yabaki walu e dua, dua tale e yabaki tini, e vakavulici rau ena ka me baleta noda maliwalala kei na nona bulia vakamaqosa o Jiova. Me rau taura na vakasama qori na luvena, a solia sara vei rau na sucu, suka kei na kofi. E mani kerei rau me rau cakava na mena kofi. E tukuna o tina: “Erau qarauna sara me rau cakava vinaka. Niu tarogi rau se cava rau cakava kina ya, rau tukuna ni rau via cakava na kena au dau taleitaka. Au tukuna sara ni o Jiova e wakia tale ga vakamaqosa na kasi ena maliwalala—me ganiti keda.” Na vosa vakatautauvata ya e ganita sara ga na nodrau yabaki ni bula, e sega ni rawa qori ke sega na veitalanoa. Erau sega ni guilecava na ka rau vulica kina!\nO rawa ni vakayagataka na ka e tu vakarawarawa mo vaqaqacotaka kina nona vakabauti Jiova kei na veika buli (Raica na parakaravu 10)\n10, 11. (a) Na vosa vakatautauvata cava o rawa ni vakayagataka mo vukei luvemu me vakabauta na Kalou? (Raica na imatai ni iyaloyalo.) (b) Na vosa vakatautauvata cava o vakadinata ni laulau vakalevu?\n10 Me vaqaqacotaki na nona vakabauti Jiova o luvemu, de dua o rawa ni vakamacalataka na icakacaka ni kakana. Ena sala cava? Ni o vavia oti e dua na keke se bisikete, vakamacalataka na yaga ni nomu muria na kena ivola idusidusi. Oti solia sara vua e dua na vuanikau, se dua na yapolo qai taroga: “O kila vakacava ni a muri e dua na idusidusi me rawa kina ni dua na yapolo?” Musuka rua sara na yapolo qai solia vua na sorena. O rawa ni tukuna ni tiko ena sorena e dua na idusidusi, ia e vereverea na vosa e vakayagataki kina, e dredre sara mai na ivola ni idusidusi e tu nikua. O rawa ni taroga: “Ke tiko e dua e vola na idusidusi ni vavi keke, o cei gona e vola na idusidusi vereverea ni yapolo?” Vei ira na gone era uabula, o rawa ni vakamacalataka na idusidusi ni yapolo, wili kina na vunikau taucoko e tiko ena vanua e maroroi kina na itukutuku e vakatokai me DNA. Rawa tale ga ni drau raica na iyaloyalo kei na ivakamacala ena tabana e 10 ina 20 ni brochure The Origin of Life—Five Questions Worth Asking.\n11 Era marautaka e levu na itubutubu mera veivosakitaka kei luvedra na ulutaga ena Yadra! “Bula Vakaidewadewa se Buli?” De dua era vakayagataka qori me yavu rawarawa ni nodra tuberi luvedra era se lalai. Kena ivakaraitaki, dua na itubutubu mai Denmark rau dau vakatauvatana na waqavuka ina manumanuvuka. Erau tukuna: “E tautauvata na rairai ni waqavuka kei na manumanuvuka. Ia vakacava e rawa ni vakalutu yaloka na waqavuka me so kina na waqavuka lalai? Vakacava e vinakati me dua na rara ni waqavuka me ro kina na manumanuvuka? O na vakatauvatana vakacava na rorogo ni waqavuka kei na sere ni manumanuvuka? O cei e vuku cake—o ira na bulia na waqavuka se o koya e bulia na manumanuvuka?” Na ivakamacala qori salavata kei na taro veiganiti, ena vukei luvemu me “raiyawa” qai vakabauta na Kalou.—Vkai. 2:10-12.\n12. Ena vaqaqacotaka vakacava nodra vakabauta na iVolatabu na gone na vosa vakatautauvata?\n12 Na vosa vakatautauvata e laulau e rawa ni vaqaqacotaka tale ga na nona vakabauta o gone ni donu na itukutuku ena iVolatabu. Kena ivakaraitaki na Jope 26:7. (Wilika.) O kila vakacava ni uqeti vakalou na tikinivolatabu qo? O rawa ni vakamacalataka vakadodonu, ia de vinaka mo uqeta me vakasama. Vakamacalataka ni bula o Jope ena gauna e se sega kina na vakadodorairai kei na waqa ni maliwalala (space ship). Me matanataka sara ga o luvemu nodra sega ni vakabauta na vakarorogo ni rawa ni lili wale tu e dua na ka vakaitamera me vaka na vuravura. Rawa ni vakayagataka o luvemu e dua na polo se vatu me dusia kina ni veika buli me vaka na vuravura e dodonu me taqa ena dua na ka. Ena uqeti luvemu ni o Jiova e vola rawa na itukutuku qori ena iVolatabu ni bera nira qai vakadinadinataka na tamata.—Niem. 9:6.\nNA YAGA NI IVAKAVUVULI VAKAIVOLATABU\n13, 14. Na cava mera cakava na itubutubu mera uqeti luvedra ena yaga ni ivakavuvuli vakaivolatabu?\n13 E bibi mo vukei luvemu me raica na yaga ni ivakavuvuli vakaivolatabu. (Wilika Same 1:1-3.) Levu na sala o rawa ni cakava kina qori. Kena ivakaraitaki, o rawa ni kerei luvemu me raitayaloyalotaka ni tiko ena dua na yanuyanu tu yawa, qai vinakati me vaqara eso mera lai tawana vata. Mo taroga, “Me rawa ni dou veiyaloni qai veimaliwai vinaka, na itovo cava ena vinakati vei ira kece na bula e kea?” Drau rawa tale ga ni veivosakitaka na ivakasala vuku ena Kalatia 5:19-23.\n14 E rua na ka e rawa ni vulici ena vosa vakatautauvata qo. Kena imatai, na ivakatagedegede i Jiova e uqeta na veiyaloni kei na duavata. Kena ikarua, nona vakavulici keda nikua o Jiova e dusia ni sa vakarautaki keda tiko ena bula ena vuravura vou. (Aisea 54:13; Joni 17:3) Me rawa ni uqeti koya sara, digia e dua na italanoa mai na noda ivola. De dua na ulutaga e kau mai na Vale ni Vakatawa, “E Veisautaka na Bula na iVolatabu.” Ke dua ena ivavakoso e veisautaka nona bula me vakamarautaki Jiova, o rawa ni sureti koya me talanoa. Na ivakaraitaki va qori ena vakabula sara ga na ivakavuvuli vakaivolatabu!—Iper. 4:12.\n15. Na cava me nomu isausau ni o vakavulici luvemu?\n15 Qo na ka me nanumi: Me kua ni dua tu ga na ivakarau ni nomu vakavulici luvemu. Vakasamataka eso tale na kena iwalewale. Mo uqeta nodra vakasama, me salavata kei na nodra yabaki ni bula. Me taleitaki na vuli, me vaqaqacotaka nodra vakabauta. E tukuna e dua na tama: “Mo kua ni cegu ni vakatovolea eso na sala vovou me dikevi kina na ulutaga dou sa dau veitalanoataka oti.”\nYALODINA, VOSOVOSO, DAUMASU\n16. Na cava e bibi kina na vosovoso nira vakavulici na gone? Tukuna e dua na kena ivakaraitaki.\n16 E vinakati na veidusimaki ni yalo tabu me vaqaqacotaki kina na vakabauta. (Kala. 5:22, 23) Me vaka ga na vuata, e taura na gauna me vaqaqacotaki noda vakabauta. Vinakati kina mo vosovoso qai gumatua tiko ga ni vakavulici luvemu. E tukuna e dua na tama mai Japani e rua na luvena: “Keirau saga vakaveiwatini me levu na neirau gauna vei rau na gone. Me tekivu ni rau se lalai, au na vuli vata kei rau me 15 na miniti e veisiga, vakavo ga ena siga ni soqoni. E rawarawa sara ga vei keitou na tinikalima na miniti.” E vola e dua na ivakatawa ni tabacakacaka: “Niu se itabagone, levu na ka au dau lomatarotarotaka, e dredre me vakamacalataki rawa. Ni toso na gauna, e qai vakamatatataki ena soqoni, gauna ni sokalou vakavuvale se noqu vuli vakataki au. Ya na vuna e bibi kina mera kua ni cegu na itubutubu ena veivakavulici.”\nMe laulau nomu veivakavulici, ena vinakati mada mo tugana e lomamu na Vosa ni Kalou (Raica na parakaravu 17)\n17. Na cava e bibi kina me vinaka nodrau ivakaraitaki na itubutubu? Rau ivakaraitaki vinaka vakacava e dua na itubutubu?\n17 Bibi sara na nomu ivakaraitaki ni vakabauta. Ena raica na gone na ka o cakava, ena rawa ni yaga vei ira. Ra itubutubu, ni vaqaqacotaka tiko ga nomuni vakabauta. Mera raica ni o vakabauta ni bula dina o Jiova. Ni rau sotava na veiwatini mai Bermuda eso na ituvaki dredre, erau masu kei ratou na gone ni rau kerea na veidusimaki i Jiova, rau uqeti ratou tale ga me ratou dau masu. Erau kaya: “Keirau tukuna tale ga vua na luvei keirau yalewa qase, ‘Nuitaki Jiova vakatabakidua, ogaoga tiko ga ena Matanitu ni Kalou, kua tale ga ni lomaleqa vakalevu.’ Gauna e vakadinadinataka kina na yaga ni vosa qori, e kila sara ni vukei keitou tiko o Jiova. E kurabuitaki ni veisautaka sara ga na ivakarau ni nona vakabauti Jiova kei na iVolatabu.”\n18. Na cava mera nanuma tiko na itubutubu?\n18 Me nanumi tiko nira na dui bucina ga nodra vakabauta na gone. Ni o dua na itubutubu, e nomu itavi mo tea qai vakasuasuataka. (1 Kor. 3:6) Mo kerea gona na veidusimaki ni yalo tabu, qai sasaga tiko ga ni vakavulici ira na luvemu nira ka talei. Ni o cakava qori, ena vakalougatataki iko vakalevu o Jiova.—Efeso 6:4.\n“Me Kua ni Wadamele na Ligamu”\nGuta Tiko ga na Veivakalougatataki i Jiova\nValataka na iTukutuku Vinaka e Matadra na Veiliutaki\nE Vakalagilagi na Kalou ena Nomu iSulusulu?\nYaga na Veidusimaki i Jiova Nikua\nRa iTabagone, Vaqaqacotaka Nomuni Vakabauta\nText Sala me download kina na ka e tabaki NA VALE NI VAKATAWA (ITABATABA E VULICI) Seviteba 2016\nNA VALE NI VAKATAWA (ITABATABA E VULICI) Seviteba 2016